বামাকোর গ্র্যান্ড মসজিদ

বামাকো গ্র্যান্ড মসজিদ () হল মালির বামাকো শহরের কেন্দ্রস্থলে অবস্থিত একটি মসজিদ। উপনিবেশ-পূর্ববর্তী সময়ের মাটির ইটের মসজিদের স্থানে নির্মিত হয়েছে মসজিদটি। বর্তমান মসজিদটি ১৯৭০ এর দশকের শেষের দিকে সৌদি আরব সরকারের অর্থায়নে নির্মিত হয়েছিল। বামাকোর সবচেয়ে উঁচু স্থাপনাগুলির মধ্যে এটি একটি। এটি নাইজার নদীর উত্তরে কেন্দ্রীয় বাজার (গ্র্যান্ড মার্চে) এবং ঔপনিবেশিক যুগের বামাকো ক্যাথেড্রালের কাছে অবস্থিত। বর্গাকার কেন্দ্রীয় কাঠামোর চারপাশে নির্মিত উঁচু সিমেন্টের মিনারগুলির কারণে ভবনটি শৈলীগতভাবে পশ্চিম আফ্রিকার তুলনায় সৌদি ধর্মীয় কাঠামো নির্মাণশৈলীর কাছাকাছি।Velton (2000) p.124 শহরের বেশিরভাগ অংশ থেকে মসজিদটি দৃশ্যমান এবং মাঝে মাঝে পর্যটকদের জন্য মসজিদটি উন্মুক্ত করা হয়।

 আরো দেখুন 

 মালিতে ইসলাম

 তথ্যসূত্র 

 আরও পড়ুন 

 রস ভেল্টন। মালি: দ্য ব্র্যাড্ট ট্রাভেল গাইড। গিলফোর্ড, কানেকটিকাট: গ্লোব পিকোট প্রেস (২০০০)।
 বামাকো - মালির রঙিন এবং বিশৃঙ্খল রাজধানী, ১৯ জুন, ২০০৪। ইগৌগো.কম।

বিষয়শ্রেণী:২০শ শতাব্দীর আফ্রিকার মসজিদ
বিষয়শ্রেণী:১৯৭০-এর দশকে সম্পন্ন মসজিদ
বিষয়শ্রেণী:মালির মসজিদ
বিষয়শ্রেণী:উইকিউপাত্তে স্থানাঙ্ক আছে